தஞ்சை மாவட்டம் ஆடுதுறை தேர்வுநிலை பேரூராட்சிக்கு உட்பட்ட பகுதிகளில்  85.95 லட்சம் மதிப்பீட்டில் கட்டப்பட்ட கட்டிடங்கள் திறப்பு விழா நேற்று (12.01.2025) நடைபெற்றது. 

ஆடுதுறை தேர்வு நிலை பேரூராட்சி 1வது வார்டு பாய்க்காரத்தெரு, சாலை பிள்ளையார் கோயில் குளம் அம்ருத் திட்டத்தின் கீழ் 31 லட்சம் மதிப்பீட்டில் மேம்படுத்தப்பட்டும், 2வது வார்டு நமச்சிவாயபுரம் மேட்டுத்தெருவில் சட்டமன்ற உறுப்பினர் உள்ளூர் தொகுதி மேம்பாட்டு திட்டத்தின் கீழ் 16 லட்சம் மதிப்பீட்டில் சமுதாய கூடமும், 5வது வார்டு நீலக்காரத்தெருவில் பதினைந்தாவது நிதி குழு திட்டத்தின் கீழ் 15லட்சம் மதிப்பீட்டில் 30 ஆயிரம் லிட்டர் கொள்ளளவு கொண்ட மேல்நிலை நீர்தேக்க தொட்டியும், 14வது வார்டு காளியம்மன் கோயில் தெருவில்  அயோத்திதாஸ் பண்டிதர் குடியிருப்பு மேம்பாட்டு திட்டத்தின் கீழ் 20 லட்சம் மதிப்பீட்டில் சமுதாயக்கூடமும், கலைஞர் நகர்ப்புற மேம்பாட்டு திட்டத்தின் கீழ் திடக்கழிவு மேலாண்மை பணிக்கு 3.95 லட்சம் மதிப்பீட்டில் இரண்டு பேட்டரி  வாகனங்களும் என மொத்தம் 85.95 லட்சம் மதிப்பீட்டில் கட்டப்பட்ட கட்டிடங்கள் திறப்பு விழா எனது தலைமையில் நடைபெற்றது. 

மாண்புமிகு தமிழக உயர்கல்வித்துறை அமைச்சர் கோவி.செழியன் @GChezhiaan
கலந்து கொண்டு கட்டிடங்களை திறந்து வைத்தார். 

இதில் தஞ்சை மாவட்ட பேரூராட்சிகள் உதவி செயற்பொறியாளர் ப.சதீஸ்பாபு, பேரூராட்சி துணை தலைவர் கமலா சேகர், செயல் அலுவலர் சீ.இராம பிரசாத், கவுன்சிலர்கள் கோசி.இளங்கோவன், மீனாட்சி முனுசாமி, இரா.சரவணன், செல்வராணி சிவகுமார், சுகந்தி சுப்பிரமணியன், பரமேஸ்வரி சரவணகுமார், சாந்தி குமார், ம.க.பாலதண்டாயுதம், பூ.கண்ணன், மாலதி சிவக்கொழுந்து, முன்னாள் ஊராட்சி மன்ற தலைவர் நசீர் முகமது உள்ளிட்ட பலர் கலந்து கொண்டனர்.